b'\n_START_ARTICLE_\nSlaget ved K\xc3\xb6ln\n_START_PARAGRAPH_\nSlaget ved K\xc3\xb6ln blev udk\xc3\xa6mpet n\xc3\xa6r byen K\xc3\xb6ln i \xc3\xa5r 716. Slaget er kendt is\xc3\xa6r som det f\xc3\xb8rste slag under Karl Martells ledelse og som det eneste nederlag i hans liv._NEWLINE_I 716 invaderede kongen af frankerne Chilperik 2. og Ragenfrid, borgmester i slottet Neustrien, Austrasien for at p\xc3\xa5tvinge deres vilje p\xc3\xa5 de konkurrerende fraktioner der: dem under Theudoald og Plectrude, barnebarn (og udset arving) og enke henholdsvis af Martells fader Pipin af Herstal, og dem af Martell selv, der nyligt var undsluppet fra Plectrudes f\xc3\xa6ngsel i K\xc3\xb6ln og udn\xc3\xa6vnt leder af slottet Austrasien. Samtidig invaderede Radbod, konge af Frisland, Austrasien som allieret med kongen og Neustrianerne._NEWLINE_Uden for K\xc3\xb6ln, der var i Plectrudes besiddelse, blev en d\xc3\xa5rligt forberedt Karl Martell besejret af Radbod og tvunget til at flygte til bjergene i Eifel. K\xc3\xb6ln faldt efter en kort belejring til kong Chilperik og Neustrianerne. Neustrianerne tvang Plectrude til at anerkende Chilperik, s\xc3\xb8n af Childeric 2., som konge efter at have taget denne merovingianer og sat ham i kloster, hvor han levede under navnet Daniel. _NEWLINE_F\xc3\xb8rst i bjergene i Eifel begyndte Karl at samle sine tilh\xc3\xa6ngere og var kort efter klar til at tage kampen op. Han overfaldt en h\xc3\xa6r under Chilperik 2. i slaget ved Ambl\xc3\xa8ve n\xc3\xa6r Ameland, da de vendte triumferende hjem fra K\xc3\xb6ln, og knuste deres h\xc3\xa6r. Karl forblev der efter ubesejret i de n\xc3\xa6ste 25 \xc3\xa5r.'